Nova Animació Lectora en la Biblioteca Infantil basada en “Els fantàstics llibres voladors del Sr. Morris Lessmore”
2025-07-24

El proper dimecres 20 d’abril, les portes de la Biblioteca Infantil tornaran a obrir-se per a acollir una nova activitat d’Animació Lectora i de foment de la lectura. A les 18.00 hores, la tècnic de l’equip de biblioteques encarregada de l’activitat animarà a tots els presents a gaudir de l’animació basada en la història de “Els fantàstics llibes voladors del Sr. Morris”, de William Joyce.

Aquesta animació, amb la qual es commemorarà el Dia Internacional del Llibre, començarà amb la lectura i el visionat d’aquesta història protagonitzada per llibres que volen i, a continuació, els petits participants podran elaborar el seu propi marcapàgines en un divertit taller de manualitats.

Per a finalitzar el mes d’activitats, el dijous 28 d’abril de 17.00 a 19.00 hores tindrà lloc el Mercat del Bescanvi de Llibres i el divendres 29 d’abril, una nova sessió del Club de lectura de la Biblioteca d’Adults a les 19.00 hores.